སྤྲོས་པ་ལས་རང་འདྲའི་སྤྲུལ་པ་དཔག་ཏུ་མེད་པ་སྤྲོས། ཆོས་ཀྱི་འཁོར་ལོ་བསྐོར་བ་སོགས་སངས་རྒྱས་ཀྱི་མཛད་པ་ཁྱད་པར་བ་ཐམས་ཅད་མཛད། སེམས་ཅན་ཐམས་ཅད་དེ་ཉིད་ཀྱི་གོ་འཕང་ལ་བཀོད། ཚུར་འདུས་གཙོ་བོ་དེ་བཞིའི་ཐུགས་ཀར་ཐིམ་པར་གྱུར། སླར་ཡང་གཙོ་མོ་དེ་བཞིའི་མཁའ་གསང་ནས་འཁོར་གྱི་ལྷ་མོ་རྣམས་རིམ་པ་བཞིན་སྤྲོས་པ་ནི། ཛཱིཿ རྟ་མཆོག་གི་གཡས་སུ་ལྷ་མོ་སྣ་ཚོགས་པདྨ་མ་ལྗང་སེར་གཡས་པདྨ་གཡོན་ཐོད་ཁྲག་འཛིན་པ་དང་། ཧཿ རྟ་མཆོག་གི་གཡོན་དུ་ལྷ་མོ་སྣ་ཚོགས་རྡོ་རྗེ་མ་ལྗང་གུ་གཡས་རྡོ་རྗེ་གཡོན་ཐོད་ཁྲག་འཛིན་པ། ཁྲོ་མོའི་ཆ་བྱད་ཐམས་ཅད་རྫོགས་པ་གཉིས་རེ་འཁོད། དེ་ལྟར་ལྷ་མོ་གཉིས་རེས་ལྷག་པ་ལས་འཁོར་གཞན་རྣམས་ཤར་ལྷོ་བ་ལ་ཤར་དཀྱིལ་གྱི་ལྷ་མོ་ཉི་ཤུ། ལྷོ་ནུབ་མར་ལྷོ་དཀྱིལ་གྱི་ལྷ་མོ་ཉི་ཤུ། ནུབ་བྱང་མར་ནུབ་དཀྱིལ་གྱི་ལྷ་མོ་ཉི་ཤུ། བྱང་ཤར་མར་བྱང་དཀྱིལ་གྱི་ལྷ་མོ་ཉི་ཤུ་རྣམས་སྤྲོས་ཏེ་སོ་སོའི་ལྷ་གནས་རྣམས་སུ་འཁོད་པར་གྱུར། ས་བོན་བཅུ་གཉིས་རེ་མཐུན་པ་ཙམ་བརྗོད་ན། ཨོཾ། ཏྃ། ཝྃ། སྃ། ཨ། ཨཱ། ཨྃ། ཨཿ ཛཿ ཧཱུྃ། བྃ། ཧོཿ དེ་ལྟར་རྟ་མཆོག་གི་ལྷ་མོ་ཐམས་ཅད་ཀྱི་ཕྱག་མཚན་ལ་སྣ་ཚོགས་རྡོ་རྗེས་མཚན་པ། དོན་ཡོད་གྲུབ་པས་དབུར་བརྒྱན་པའོ། །དེ་ལས་རྡོར་སེམས་དང་རྣམ་སྣང་གི་ལྷ་རྣམས་སེམས་དཔའི་སྐྱིལ་ཀྲུང་། ཧེ་རུ་ཀའི་ལྷ་རྣམས་སྐྱིལ་ཀྲུང་ཕྱེད་པའི་གར་སྟབས། པདྨ་གར་དབང་གི་ལྷ་རྣམས་སྐྱིལ་ཀྲུང་ཕྱེད་པའི་རོལ་སྟབས། རྡོ་རྗེ་ཉི་མའི་ལྷ་རྣམས་རྡོ་རྗེའི་སྐྱིལ་ཀྲུང་། རྟ་མཆོག་གི་ལྷ་རྣམས་ཁྲོ་བོའི་སྐྱིལ་ཀྲུང་སྟེ་བརྐྱང་བསྐུམ་གྱིས་བཞུགས་པའོ། །དེ་ལྟར་ཡེ་ཤེས་ཀྱི་ལྷ་ཚོགས་མངོན་དུ་བཞེངས་པ་ན། ཉི་མ་དང་ཉི་མའི་འོད་ཟེར་གྱི་ཚུལ་དུ། ཤར་དུ་ལྷ་ཆེན་བརྒྱད་དང་ཕྱོགས་སྐྱོང་། ལྷོར་གཤིན་རྗེ་དང་མ་མོའི་ཚོགས། ནུབ་ཏུ་ཕོ་ཉ་དང་ཀླུ་ཆེན་བརྒྱད། བྱང་དུ་གནོད་སྦྱིན་བརྒྱད་དང་འབྱུང་པོའི་ཚོགས། གཞན་ཡང་བཀའ་སྡོད་དམ་ཅན་སྲིད་པ་གསུམ་གྱི་འབྱུང་བ་དཀྱིལ་འཁོར་ལ་མངོན་པར་དད་པ་མཐའ་ཡས་པའི་ཚོགས་རྣམས་ཕྱི་རོལ་འཇིག་རྟེན་པའི་སྣམ་བུ་ལ་འཁོད་པར་གྱུར། དེ་ནས་དཀྱིལ་འཁོར་གྱི་གཙོ་བོ་ཡབ་ཡུམ་དགུ་རྣམས་སྙོམས་པར་ཞུགས་པས་ཞུ་བར་གྱུར་ནས་ཆོས་ཀྱི་དབྱིངས་སུ་ཐིམ་པར་གྱུར་པ་ལ་འགྲོ་བའི་དོན་དུ་ལྷ་མོ་རྣམས་ཀྱིས་གླུ་རོལ་དང་བཅས་པས་བཞེངས་པར་བསྐུལ་བ་ནི། ཐོག་མར་དབུས་ཀྱི་རྡོ་རྗེ་སེམས་དཔའ་ལ། རྗེས་སུ་ཆགས་པ་རྣམ་མང་། ཞེས་༼༦་༠༥༽སོགས་ནས། ༼༣༧་༣༽ཚུར་འདུས་རང་རང་གི་སྔགས་ཕྲེང་ལ་ཐིམ་པར་གྱུར་པར་བསམ་པར་སྐལ་ལྡན་ཤིང་རྟ་ལྟར་ལ། རང་རང་གི་སྒོས་ཆོས་དམིགས་བསལ་རྣམས་ནི་འདི་ལྟར་ཏེ། མཆོད་པའི་སྐབས་སོགས་མཚན་སྔགས་ཨོཾ་ཤྲཱི་བཛྲ་སཏྭ་ས་པ་རི་ཝ་ར་དང་། འོག་མ་རྣམས་ལ་ཤར་དང་། ལྷོ་དང་། ནུབ་དང་། བྱང་དང་། མཚམས་བཞིའི་གོ་རིམ་ལྟར་བརྗོད་པའམ། མ་ནུས་ན་རྡོར་སེམས་ཙམ་ཡར་བླངས་ཏེ་གཞན་རྣམས་ཞྭ་ལུའི་ཡིག་ཆ་ལྟར་བྱས་ཀྱང་མི་འགལ་བ་འོག་མ་རྣམས་ལ་འདྲ། གོང་འོག་འདིའི་གོ་རིམ་ལྟར་སྡེ་པ་ནུས་ན་དབང་བསྐུར་གྱི་དབུ་རྒྱན་སྐབས་དང་། དབང་གི་རྗེས་ཀྱི་སྔགས་བརྗོད་ཅིང་ཕྱག་རྒྱ་འཆིང་བའི་སྐབས་དང་། ནང་མཆོད་ཀྱི་ཧེ་རུ་ཀའི་སྔགས་རྡོར་སེམས་སྔགས་སུ་བསྒྱུར་བ་དང་། འདི་སྐབས་འཁོར་སྔགས་འདོན་མ་ནུས་ཀྱང་ཆོག ། སྔགས་བཟླ་སྐབས་ངེས་པར་གོ་རིམ་སྒྲིག་ཅིང་གཙོ་བོ་རྡོར་སེམས་ཀྱི་སྔགས་མང་དུ་བཟླ། གོ་རིམ། རྡོར་སེམས། རྣམ་སྣང་། ཧེ་རུ་ཀ །པདྨ་གར་དབང་། རྡོ་རྗེ་ཉི་མ། རྟ་མཆོག་ལྟར་བྱེད། དེའང་གཙོ་བོ་དགུ་ལ་ཞྭ་ལུའི་དཔེ་རྒྱུན་དང་ཅུང་མི་འདྲ་བ་འདི་ལྟར། ཨོཾ་བཛྲ་ས་ཏྭ་མ་ཧཱ་ས་མ་ཡ་ཨཱཿཧཱུྃ་སྭཱ་ཧཱ། དཀྱིལ་འཁོར་ཐུན་མོང་བ་འབྲུ་བཅུ་བཞི་པའོ། །ཨོཾ་མ་ཧཱ་སུ་ཁ་བཛྲ་སཏྭ་ཨཱཿ ཛཿཧཱུྃ་བཾ་ཧོཿ སུ་ར་ཏ་སྟྭྃ། རྡོར་སེམས་ཀྱི་འབྲུ་བཅོ་བརྒྱད་པའོ། །ཨ་བྷུ་ཁཾ། རྣམ་སྣང་ངོ་། །ཨ་རུ་ལུ་རུ་ལུ་ཧཱུྃ་བྷྱོ་ཧཱུྃ། འདི་བོད་གཞུང་རྣམས་སུ་མེད་ཀྱང་ཧེ་རུ་ཀའི་སྒོས་སྒྲུབ་སོགས་རྒྱ་གཞུང་རྣམས་སུ་ཡོད་དོ། །ཨོཾ་ཧེ་རུ་ཀ་བཛྲ་ས་མ་ཡ་ཧྲཱིཿསརྦ་དུཥྟན་ས་མ་ཡ་མུ་དྲ་པྲ་བྷཉྫ་ཀ་ཧཱུྃ་ཕཊ། ཧེ་རུ་ཀའོ། །ཨོཾ་སྭ་བྷཱ་ཝ་ཤུདྡྷཿསརྦ་དྷརྨཱཿནིརྟེ་ཤྭ་ར་ཧྲཱིཿཛཿ པདྨ་གར་དབང་ངོ་། །ཨོཾ་སིདྡྷྱཱནྟུཿས་མ་ཡཿསིདྡྷྱ་མ་ཧཱ་བཛྲ་རཏྣ་བ་བ་ཊ་ཊ་ཏྲཱྃ། རྡོ་རྗེ་ཉི་མའོ། །ཨོཾ་སུམྦྷ་ནི་སུམྦྷ་ཧཱུྃ། རྟ་མཆོག་གོ །འདི་ལ་སྔགས་ལྷག་པོ་ཡོད་པ་དང་སྒྲུབ་ཐབས་འདིར་འདི་ལྟར་བྱུང་ཕྱིར་བྲིས་པ་སྟེ་འཁོར་སྔགས་རྣམས་སྐལ་ལྡན་ཤིང་རྟ་ལྟར་བཟླའོ། །དེའང་རྟ་མཆོག་ལ། གཙོ་བ་བཞི་ལ་སུམ་བྷ་ནི་དང་། འཁོར་རྣམས་ལ་ཕྱོགས་བཞིའི་སྔགས་རྣམས་བཟླའོ། །རྟ་མཆོག་གི་གཡས་གཡོན་གྱི་ལྷ་མོ་གཉིས་ཀྱི་བསྐྱེད་བསྔགས་བཟླའོ། །སྔགས་ཚན་དང་པོ་གསུམ་ཟིན་པ་དང་རྡོར་སེམས་འཁོར་གྱི་ཧེ་ར་ཏི་བཛྲ་བི་ལཱ་སོགས་མན་གྱི་སྔགས་བཅུ་གཉིས་ཀྱིས་ཆོག །རྒྱས་པར་སྤྲོ་ན་སྔགས་དང་པོ་གསུམ་རེའི་མཐར་ཕྱོགས་བཞིའི་འཁོར་སྔགས་ཐམས་ཅད་བཏགས་ལ་བཟླའོ། །བསྡུ་རིམ་དུས་གཙོ་བོ་བརྒྱད་དབུས་ཀྱྀ་རྡོ་རྗེ་སེམས་དཔའ་ལ་ཐིམ། ཞེས་བསྒྱུར། ཕུར་གདབ་དང་སྒྲུབ་ཐབས་ཀྱི་སྲུང་འཁོར་གྱི་ཕུར་པ་བཅུའི་མངོན་རྟོགས་སྐུ་མདོག་མཐིང་ནག །ནག་དཀར་དམར་བའི་ཞལ་གསུམ། ཕྱག་དྲུག་གི་གཡས་གསུམ་རྡོ་རྗེ་རལ་གྲི་ཐོ་བ། གཡོན་གསུམ་ཐོད་ཁྲག་ཞགས་པ་ལྕགས་ཀྱུ་བསྣམས་པ། སྨད་ཕུར་བུའི་རྣམ་པ་ཅན་དུ་གསུངས་སོ། །༈ གཉིས་པ་སྟ་གོན་ལ། ས་ལྷ་སྟ་གོན་འདྲ། ལྷ་སྟ་གོན་ལ། བསང་སྦྱང་ནས་འབར་བར་གྱུར། ཅེས་པའི་བར་དང་།༼༤༠་༠༤༽ ཨོཾ་དྷརྨ་དྷཱ་ཏུ་བཛྲ་སོགས་ནས། ༼༡༡་༥༽དབུས་མཐིང་ག །ཞེས་པའི་བར་སྐལ་ལྡན་ཤིང་རྟ་ལྟར་བྱ། ༼༡༢་༥༽དེ་ནས་སྔར་གྱི། དེའི་ནང་དུ་རྒྱལ་བ་རིགས་དྲུག་གི་གཞལ་ཡས་ཁང་དགུ་སྟེ། ཞེས་པ་ནས། ༼༢་༠༤༽ གྲྭ་བཞིར་པདྨའི་གདན་ནོ། །ཞེས་པ་ཡན་བརྗོད་ནས། ཨོཾ་མ་ཧཱ་སུ་ཁ་བཛྲ་སཏྭ་ཨཱཿ ཛཿཧཱུྃ་བྃ་ཧོཿ སུ་ར་ཏ་སྟྭྃ། དཀྱིལ་འཁོར་དབུས་མའི་དབུས་སུ་ཧཱུྃ་ལས་དཔལ་རྡོ་རྗེ་སེམས་དཔའ་བདེ་བ་ཆེན་པོ། ཞེས་པ་༼༧་༠༡༽ནས།༼༧་༠༥༽སྦྱོར་བའོ། །ཛཿ བདེ་མཆོག་མ་དཀར་མོ་མདའ་གཞུ་འགེངས་པ་དང་། ཞེས་པ་༼༨་༢༽ནས། འཁོད་ཅེས་པ་རྣམས་སྤྲོ་ན་བཞུགས་ཞེས་བསྒྱུར་ཏེ། ༼༨་༠༡༽ དབུས་ན་བཞུགས་པའོ། ༼༩་༣༽། ཨོཾ་བྷུ་ཁཾ། དཀྱིལ་འཁོར་ཤར་མའི་དབུས་སུ་ཨོཾ་ལས་སངས་རྒྱས་རྒྱལ་བ་ཞེས་པ་༼༩་༤༽ནས་༼༩་༠༡༽བཞུགས་པའོ། །ཧཾ། སངས་རྒྱས་ཀུན་བརྗོད་མ། ཞེས་པ་༼༩་༠༣༽ནས།༼༡༠་༡༽དཀྱིལ་འཁོར་གྱི་སྒོ་བཞིར་འཁོད། ཨོཾ་ཧེ་རུ་ཀ་བཛྲ་ས་མ་ཡ་ཧྲཱིཿསརྦ་དུཥྟན་ས་མ་ཡ་མུ་དྲ་པྲ་བྷཉྫ་ཀ་ཧཱུྃ་ཕཊ། དཀྱིལ་འཁོར་ལྷོ་མའི་དབུས་སུ་ཧཱི་ལས་དཔལ་ཧེ་རུ་ཀ །ཞེས་པ་༼༡༠་༢༽ནས།༼༡༠་༠༣༽འཁྱུད་པའོ། །ཧྲཱིཿ གཽ་རཱི་དཀར་སེར། ཞེས་པ་༼༡༠་༠༦༽ནས།༼༡༡་༠༤༽སྒོ་བཞིར་འཁོད་པར་གྱུར། ཨོཾ་སྭ་བྷཱ་ཝ་ཤུདྡྷཿསརྦ་དྷརྨཱཿནིརྟི་ཤྭ་ར་ཧྲཱིཿཛཿ དཀྱིལ་འཁོར་ནུབ་མའི་དབུས་སུ་ཧྲཱིཿལས་པདྨ་གར་དབང་། ཞེས་པ༼༡༡་༠༥༽ནས།༼༡༢་༢༽སྟབས་ཀྱིས་བཞུགས་པ། ཛཿ རྣམ་གཟིགས་མ་དམར་མོ། ཞེས་པ་༼༡༢་༤༽ནས།༼༡༢་༠༢༽འཁོད་པར་གྱུར། ཨོཾ་སིདྡྷྱཱནྟུཿས་མ་ཡཿསིདྡྷྱ་མ་ཧཱ་བཛྲ་རཏྣ་བ་བ་ཊ་ཊ་ཏྲཱྃ། དཀྱིལ་འཁོར་བྱང་མའི་དབུས་སུ་ཏྲཱྃ་ལས་རྡོ་རྗེ་ཉི་མ་སྐུ་མདོག །ཅེས་པ༼༡༢་༠༤༽ནས། ༼༡༢་༠༦༽འཁྱུད་པའོ། །ཨོཾ། དབང་སྐུར་མ་དམར་མོ། ཞེས་པ་༼༡༣་༢༽ནས།༼༡༣་༦༽འཁོད་པར་གྱུར། ཨོཾ་སུམྦྷ་ནི་སུམྦྷ་ཧཱུྃ། མཚམས་བཞིའི་དཀྱིལ་འཁོར་གྱི་དབུས་སུ་ཧཱྃ་ཧཱྃ་ཧཱྃ་ཧཱྃ་ལས་རྡོ་རྗེ་རྟ་མཆོག་རོལ་པའི་སངས་རྒྱས་སྐུ་ལུས། ཞེས་པ་༼༡༣་༠༣༽ནས།༼༡༤་༡༽བཞུགས་པའོ། །ཛཱིཿ རྟ་མཆོག་གི་གཡས་སུ། ཞེས་པ་༼༡༤་༤༽ནས། ༼༡༤་༦༽ལྷ་མོ་ཉི་ཤུ་རྣམས་ལྷ་གནས་རྣམས་སུ་འཁོད་པར་གྱུར། ཅེས་པའི་བར་འདི་ཉིད་ལྟར་དང་། ལྷ་གཙོ་འཁོར་ཐམས་ཅད་ཀྱི་གཟུགས་ཀྱི་ཕུང་པོ་དང་། ཞེས་པ་ནས། ཐུགས་ཀའི་ས་བོན་ཧྲཱིཿཧཱུྃ་དུ་བསྒྱུར་བའི།༼༤༢་༢༽བསྟོད་པའི་མཇུག་གི །སངས་རྒྱས་ཐམས་ཅད་འགྲུབ་པར་འགྱུར། །ཞེས་པའི་བར་ཡོངས་རྫོགས་སྐལ་ལྡན་ཤིང་རྟ་ལྟར་གདོན། དེ་ནས་གཏོར་མ་བསང་སྦྱང་། སྟོང་པའི་ངང་ལས་ཡྃ་ལས། ༼༤༢་༣༽ཞེས་པ་ནས། གནང་བ་ཆེན་པོ་མཛད་དུ་གསོལ། ཞེས་པའི་བར་བརྗོད། བུམ་པ་སྟ་གོན་ནི། བུམ་པ་དགུའམ། མེད་ན་གཙོ་ལས་ཀྱི་བུམ་པ་གཉིས་བཤམ། བསང་སྦྱང་། སྟོང་པའི་ངང་ལས་པྃ་ལས་སྣ་ཚོགས་པདྨ་དང་། ཨ་ལས་ཟླ་བའི་དཀྱིལ་འཁོར་གྱི་སྟེང་དུ་བྷྲཱུྃ་ལས་རིན་པོ་ཆེའི་བུམ་པ་ལྟོ་བ་ལྡིར་བ། མགྲིན་པ་རིང་བ། ཁ་གཡེལ་བ། མཆུ་འཕྱང་བ། ལྷ་རྫས་ཀྱི་གོས་ཀྱི་མགུལ་ཆིངས་དང་། དཔག་བསམ་ཤིང་གིས་ཁ་བརྒྱན་པ། ནང་ཆུ་དང་བཅུད་སྣ་ཚོགས་ཀྱིས་ཡོངས་སུ་གང་བར་གྱུར། ཨོཾ་ཏཱཔྟེ་ཏཱཔྟེ་མ་ཧཱ་ཏཱཔྟེ་སྭཱ་ཧཱ། ལྷའི་ཆུ་བོ་དལ་གྱིས་འབབ་བའི་ཆུ་ལ་བཀུག་སྟེ་བུམ་ཆུ་དང་འདྲེས་པར་གྱུར། རྣམ་རྒྱལ་བུམ་པའི་དབུས་སུ་འཁོར་ལོས་སྒྱུར་བ་དགུའི་དཀྱིལ་འཁོར་གྱི་ལྷ་ཚོགས་རྣམས་ཀྱི་གདན་ཡོངས་སུ་རྫོགས་པ་གྲུབ་པར་གྱུར། ཨོཾ་མ་ཧཱ་སུ་ཁ་བཛྲ་སཏྭ་ཨཱཿ ཛཿཧཱུྃ་བྃ་ཧོཿ སུ་ར་ཏ་སྟྭྃ། དཀྱིལ་འཁོར་གྱི་དབུས་ཀྱི་ཆ་ཤས་ཀྱི་དབུས་སུ་ཧཱུྃ་ལས་དཔལ་རྡོ་རྗེ་སེམས་དཔའ་བདེ་བ་ཆེན་པོ། ཞེས་པ་ནས་དཀྱིལ་འཁོར་ཞེས་པ་རྣམས་ཆ་ཤས་ཞེས་བསྒྱུར་ཏེ། གོང་གི་ལྷ་སྟ་གོན་གྱི་སྐབས་ལྟར་ལ། མཚམས་བཞིའི་ཆ་ཤས་ཀྱི་དབུས་དང་ལས་བུམ་གྱི་དབུས་སུ་ཧཱྃ་ལས་རྡོ་རྗེ་རྟ་མཆོག །ཅེས་པ་ནས་བསྟོད་པའི་བར་ལྷ་སྟ་གོན་ལྟར་ལ། མི་ནུས་ན་མཆོད་བསྟོད་བསྡུས་པ་ཙམ་བྱས་ནས་གཟུངས་ཐག་ནས་བཟུང་སྟེ། རྡོར་སེམས་སྔགས་བརྒྱ་དང་། གཙོ་སྔགས་གཞན་ལྔ་ཅི་ནུས་དང་། འཁོར་རྣམས་བདུན་རེ་ཙམ་དང་། ཨུ་ད་ཀའང་བཟླས་ནས་མཆོད་བསྟོད། ཡིག་བརྒྱ། མ་འབྱོར་པ་དང་སོགས་ཀྱིས་བཟོད་གསོལ་རྣམས་བྱས་ནས། ཨོཾ་ཨཱཿཧཱུྃ། ཞེས་མཆོད་ཡོན་ཕུལ་བས་བུམ་ལྷ་ཡེ་ཤེས་པ་གཤེགས། དམ་ཚིག་པ་ཞུ་བ་ལས་བྱུང་བའི་བུམ་ཆུ་ནུས་པ་ཀུན་དང་ལྡན་པར་གྱུར། ལས་བུམ་གྱི་ལྷ་འོད་དུ་ཞུ་མི་བྱེད་པར། ཇི་སྲིད་དཀྱིལ་འཁོར་གྱི་བྱ་བ་མཐར་མ་ཕྱིན་གྱི་བར་དུ་བགེགས་རྣམ་པར་བཟློག་པའི་ཕྲིན་ལས་མཛད་དུ་གསོལ། ཞེས་ཕྲིན་ལས་གཞོལ། སློབ་མ་སྟ་གོན་ནི། འོ་ནམ་མཁའ་དང་། ཞེས་པ་ནས། ༼༤༧་༠༦༽སང་ཉིན་འབྱུང་བ་ལགས། ཞེས་པའི་བར་འདྲ་བ་ལ། གནས་གསུམ་དུ་བདུད་རྩིའི་ཐིག་ལེ་བྱེད་སྐབས། ཁྱེད་རང་སྐད་ཅིག་གིས་དཔལ་རྡོ་རྗེ་སེམས་དཔར་གསལ་བའི་ཞེས་བསྒྱུར། སྟ་གོན་གྱི་མཇུག་ཆོག་ཀྱང་འདྲ་བར་བྱའོ། །༼༥༧་༠༡༽ །གསུམ་པ་དངོས་གཞི་ནི། རས་དཀྱིལ་མཆོད་པ་དབང་རྫས་བཅས་བཤམས་ཏེ། བདག་བསྐྱེད་བཟླས་པ་བསྡུ་རིམ་བར་གོང་ལྟར་བྱས་ནས། ཨོཾ་བཛྲ་བེ་གཱ་ཀྲ་མ་ཧཱུྃ། ཞེས་པ་ནས།༼༥༨་༢༽དབུས་མཐིང་ག །ཞེས་པའི་བར་སྐལ་ལྡན་ཤིང་རྟ་ལྟར་དང་། དེར་རྒྱལ་བ་རིགས་དྲུག་གི་གཞལ་ཡས་ཁང་དགུ་སྟེ། ཞེས་པ་༼༢་༠༤༽ནས།༼༣་༥༽གྲྭ་བཞིར་པདྨའི་གདན་ནོ། །ཞེས་པའི་བར་འདི་ཉིད་ལྟར་བྱེད། གདན་སོ་སོའི་སྟེང་དུ་བྲིས་པའི་ཐིག་ལེ། ཞེས་པ་༼༥༨་༦༽ནས། ཧེ་རུ་ཀ་ཞེས་པ་རྡོ་རྗེ་སེམས་དཔའ་ཞེས་བསྒྱུར་བའི། རྫོགས་པར་གྱུར་པ་ནི་༼༥༨་༠༣༽ཞེས་པའི་བར་བརྗོད། ཨོཾ་མ་ཧཱ་སུ་ཁ་བཛྲ་སཏྭ་ཨཱཿ ཛཿཧཱུྃ་བྃ་ཧོཿ སུ་ར་ཏ་སྟྭྃ། དཀྱིལ་འཁོར་དབུས་མའི་དབུས་སུ་དཔལ་རྡོ་རྗེ་སེམས་དཔའ་བདེ་བ་ཆེན་པོ། ཞེས་༼༧་༠༡༽པ་ནས་གོང་གི་ལྷ་སྟ་གོན་ལྟར་གྱི་ལྷ་བསྐྱེད་དང་། ལྷ་གཙོ་འཁོར་ཐམས་ཅད་ཀྱི་གཟུགས་ཀྱི་ཕུང་པོ་དང་།༼༣༠་༠༥༽ཞེས་པ་ནས།༼༣༡་༡༽སེམས་དཔའ་སུམ་བརྩེགས་སུ་གསལ་བར་གྱུར། སྟ་གོན་གྱི་ལྷ་ནམ་མཁར་བཞུགས་པ་ལ། ཨོཾ་བཛྲ་ཨརྒྷཾ་པྲ་ཏཱིཙྪ་སྭཱ་ཧཱ། ནས་ཤབྡའི་བར་གྱིས་མཆོད། ཕྱག་བྱར་འོས་པ་ཐམས་ཅད་ལ། །སོགས་ཀྱིས་བསྟོད་ནས། ཛཿཧཱུྃ་བྃ་ཧོཿ མདུན་གྱི་ལྷ་དང་གཉིས་སུ་མེད་པར་གྱུར། ཐུགས་ཀའི་ཧཱུྃ་ལ་སོགས་པ་ལས་འོད་ཟེར། ཞེས་པ་ནས།༼༣༡་༡༽བསྟོད་པའི་མཇུག་གི་བར་སྐལ་ལྡན་ཤིང་རྟ་ལྟར་བྱས་ནས། དཀྱིལ་འཁོར་དགུའི་གཙོ་འཁཽར་གྱི་སྔགས་བཟླ་བ་ནས་བཟུང་གཏོར་འབུལ། བདག་འཇུག །སློབ་མ་འཇུག་ཕྱིར་བདེན་སྟོབས་བརྗོད་པ་རྣམས་ཀྱང་སྐལ་ལྡན་ཤིང་རྟ་ལྟར་བྱའོ། །དབང་དངོས་ནི། འོ་ནམ་མཁའ་དང་མཉམ་པའི་སེམས་ཅན་ཐམས་ཅད། ཅེས་པ་ནས།༼༦༢་༥༽ལན་གསུམ་མཛོད། བདེ་མཆོག་མ་དང་མཉམ་སྦྱོར་བའི། །བདག་གི་སྟོན་པ་དགའ་ཆེན་ཁྱོད། །ཐུགས་རྗེས་བདག་ལ་དགོངས་སུ་གསོལ། །སངས་རྒྱས་ཀུན་གྱི་རང་བཞིན་མཆོག །སློབ་དཔོན་མགོན་པོར་སྐྱབས་སུ་མཆི། །སྐལ་བཟང་ལྷ་མོའི་ཚོགས་བཅས་པའི། །དཀྱིལ་འཁོར་ཚོགས་ལ་ཕྱག་འཚལ་ལོ། །དགའ་ཆེན་ཁྱོད་བདག་སྟོན་པ་སྟེ། །སོགས་ནས། གཞུག